हाथरस गैंगरेप मामला: प्रियंका गांधी ने सीएम योगी आदित्यनाथ से मांगा इस्तीफा
कांग्रेस नेता प्रियंका गांधी ने हाथरस गैंगरेप मामले में यूपी की योगी आदित्यनाथ सरकार पर हमला बोला है। उन्होंने पूरे मामले को लेकर मुख्यमंत्री योगी आदित्यनाथ से इस्तीफा मांगा है।
नई दिल्ली: कांग्रेस नेता प्रियंका गांधी ने हाथरस गैंगरेप मामले में यूपी की योगी आदित्यनाथ सरकार पर हमला बोला है। उन्होंने पूरे मामले को लेकर मुख्यमंत्री योगी आदित्यनाथ से इस्तीफा मांगा है। उन्होंने ट्वीट कर कहा- 'रात को 2.30 बजे परिजन गिड़गिड़ाते रहे लेकिन हाथरस की पीड़िता के शरीर को उप्र प्रशासन ने जबरन जला दिया। जब वह जीवित थी तब सरकार ने उसे सुरक्षा नहीं दी। जब उस पर हमला हुआ सरकार ने समय पर इलाज नहीं दिया। पीड़िता की मृत्यु के बाद सरकार ने परिजनों से बेटी के अंतिम संस्कार का अधिकार छीना और मृतका को सम्मान तक नहीं दिया।'प्रियंका गांधी ने इसे घोर अमानवीय बताया और लिखा- 'आपने अपराध रोका नहीं बल्कि अपराधियों की तरह व्यवहार किया।अत्याचार रोका नहीं, एक मासूम बच्ची और उसके परिवार पर दुगना अत्याचार किया। योगी आदित्यनाथ इस्तीफा दो, आपके शासन में न्याय नहीं, सिर्फ अन्याय का बोलबाला है।'